open-index/open-wikipedia-markdown huggingface dataset:
Σιδάδε Βέλια

Η **Σιδάδε Βέλια** (πορτογαλικά: Cidade Velha, *Παλιά [[Πόλη]]*) ή απλά **Σιδάδι** (Cidadi) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Ριμπέιρα Γκράντε ντε Σαντιάγο. Έχει πληθυσμό 2.148 κατοίκων (1990). Από το 2009 είναι Μνημείο Παγκόσμιας Κληρονομιάς της UNESCO.

Η Σιδάδε Βέλια είναι η παλαιότερη πόλη στο Πράσινο Ακρωτήριο και χρησιμοποιούταν ως πρωτεύουσά του. Η πόλη αρχικά ονομαζόταν Ριμπέιρα Γκράντε, αλλά μετονομάστηκε τον 18ο αιώνα σε Σιδάδε Βέλια για να μην συγχέεται με τη Ριμπέιρα Γκράντε, η οποία βρίσκεται σε άλλο νησί. Η πόλη έχει διατηρήσει την αρχική της πολεοδομία, ένα βασιλικό οχυρό και ένα μαρμάρινο κίονα του 16ου αιώνα στη πλατεία Πιλόρι.

## Γεωγραφία
Η Σιδάδε Βέλια βρίσκεται νότια του νησιού Σαντιάγο, σε απόσταση 15 χιλιομέτρων από τη σημερινή πρωτεύουσα Πράια. Βρίσκεται νότια της Σαλινέιρο και νοτιοανατολικά της Πόρτο Γκουβέισα. Βρίσκεται σε συντεταγμένες 14°55′Β 23°36′Δ.

Εξαιτίας της γεωγραφικής θέσης των νησιών, η περιοχή έχει τόσο τροπικό, όσο και εύκρατο κλίμα, γεγονός που χρησιμοποιήθηκε ώστε να γίνει ο εκλιματισμός διαφόρων ειδών φυτών σε άλλες συνθήκες. Στην κοιλάδα που καταλήγει στην κωμόπολη δοκιμάστηκαν διάφοροι τρόποι καλλιέργειας της γης.

## Ιστορία
Η Σιδάδε Βέλια ήταν η πρώτη αποικιακή ευρωπαϊκή πόλη που χτίστηκε στους τροπικούς, στα τέλη του 15ου αιώνα και αποτελεί ένα αποφασιστικό βήμα για την εξερεύνηση του κόσμου από τους Ευρωπαίους. Στους κατοίκους της πόλης δόθηκε το δικαίωμα διακίνησης σκλάβων το 1466. Η πόλη, εξαιτίας της στρατηγικής του θέσης ήταν ένα σημαντικό λιμάνι για το διαμετακομιστικό εμπόριο σκλάβων και άλλων αγαθών από την Αφρική στη Βραζιλία και την Καραϊβική. Η πόλη αναπτύχθηκε γρήγορα τον 16ο αιώνα. Στοιχεία για το απάνθρωπο εμπόριο σκλάβων υπάρχουν στο κίονα στην πλατεία. Μέσα σε αυτές τις συνθήκες στην πόλη γεννήθηκε η πρώτη κοινότητα Κρεολών.

Η πόλη είχε μεγάλο πλούτο που συγκεντρωνόταν σε μικρό χώρο και γι' αυτό προστατευόταν από ένα σύστημα τειχών και οχυρών. Το 1590 ολοκληρώθηκε το βασιλικό οχυρό Σάο Φελίπε, ένα από τα ισχυρότερα της εποχής του. Η κυριαρχία στις θάλασσες των Πορτογάλων και των Ισπανών άλλαξε στον 17ο αιώνα με την αύξηση της δύναμης της Γαλλίας και της Αγγλίας. Η πόλη λεηλατήθηκε το 1712 από Γάλλους κουρσάρους, αν και είχε χάσει μέρος από τα πλούτη της. Η πόλη παρήκμασε περισσότερο τον 18ο αιώνα και η πρωτεύουσα μετακινήθηκε το 1770 στην Πράια. Εξαιτίας της έλλειψης υλικών και της μικρής απόστασης ανάμεσα στις δύο πόλεις, αρκετά από τα κτίρια της Σιδάδε κατεδαφίστηκαν για να κτιστεί με τα υλικά η νέα πρωτεύουσα.

Ένας μικρός πληθυσμός παρέμεινε στην περιοχή τον 19ο και 20ο αιώνα και αυτός ξεκίνησε το 1960 την ανοικοδόμηση της πόλης, όπως το οχυρό Σάο Φελίπε. Μια νέα αναπαλαίωση ξεκίνησε το 1999 και τέλειωσε το 2003. Το 2009 η Σιδάδε Βέλια εντάχθηκε στα μνημεία παγκόσμιας κληρονομιάς της UNESCO.

## Δείτε επίσης
* Κατάλογος οικισμών του Πράσινου Ακρωτηρίου

σ
σ
Κατηγορία:Μνημεία Παγκόσμιας Κληρονομιάς
Κάσσιος Λογγίνος

Ο **Κάσσιος Λογγίνος** (περ. 210- 273) ήταν φιλόσοφος, «σχολάρχης» της Πλατωνικής Ακαδημίας στην Αθήνα (250 - 267 μ.Χ.). Εκτός από τις σπουδές του στην Αθήνα, επιχείρησε μεγάλα ταξίδια, κατά τα οποία γνώρισε σημαντικούς φιλοσόφους  της εποχής του, όπως ο Αμμώνιος Σακκάς στην Αλεξάνδρεια. Με τη γενικότερη διδακτική και συγγραφική δράση του προωθούσε, άλλοτε θετικά και άλλοτε αρνητικά, τις πνευματικές ανταλλαγές της πλατωνικής Ακαδημίας στην Αθήνα με το νεοπλατωνικό κύκλο του Πλωτίνου. Από τους μαθητές του σπουδαιότερος ήταν ο Πορφύριος, που αργότερα έγινε μαθητής και συνεργάτης του Πλωτίνου. Το 268 ο Λογγίνος δέχτηκε πρόσκληση της Παλμύρας (στη Συρία) Ζηνοβίας, την οποία και στήριξε στην αντιρωμαϊκή πολιτική της. Γι΄αυτό εκτελέστηκε εκεί με διαταγή του Ρωμαίου αυτοκράτορα Αυρηλιανού. 

Το ερμηνευτικό  έργο του πάνω στα πλατωνικά κείμενα είναι κυρίως επεξηγήσεις γλωσσικού και υφολογικού χαρακτήρα και είναι γνωστό από τον Πρόκλο, που το χρησιμοποίησε. Από τις φιλολογικές επιδόσεις του είναι γνωστή η έρευνα του πάνω στον Όμηρο και έχουν παραδοθεί τίτλοι σχετικών έργων του: Απορρήματα Ομήρου, Προβλήματα Ομήρου και λύσεις και Ει φιλόσοφος Όμηρος. Το μοναδικό σωζόμενο έργο του είναι η Ρητορική τέχνη, ενώ το περίφημο δοκίμιο Περί ύψους, που από λάθος έχει συνδεθεί με το όνομά του, πιστεύεται ότι έχει γραφεί δύο αιώνες πριν από έναν ομώνυμό του συγγραφέα τον Λογγίνο ή Διονύσιο Λογγίνο.
## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Νεοπλατωνικοί φιλόσοφοι
Κατηγορία:Ακαδημεικοί φιλόσοφοι
Περίβλεπτο

Με την ονομασία **Περίβλεπτο** μπορεί να αναφέρονται:

* Το Περίβλεπτο Δράμας, χωριό του νομού Δράμας.
* Το Περίβλεπτο Μαγνησίας, χωριό του νομού Μαγνησίας.
* Το Περίβλεπτο Φθιώτιδας, χωριό του νομού Φθιώτιδας.
Δήμος Ταρραφάλ

Ο **Δήμος Ταρραφάλ** (πορτογαλικά: Tarrafal) είναι ένας δήμος του Πράσινου Ακρωτηρίου. Βρίσκεται στο Νησί Σαντιάγο. Έχει έκταση 112,4 τ.χλμ. και πληθυσμό 18.565 κατοίκων (2010). Πρωτεύουσα είναι η Ταρραφάλ.

## Γεωγραφία
Ο Δήμος Ταρραφάλ βρίσκεται νότια του Πράσινου Ακρωτηρίου και βόρεια του νησιού Σαντιάγο. Έχει έκταση 112,4 τ.χλμ.. Είναι σε έκταση ο δέκατος έκτος μεγαλύτερος δήμος του Πράσινου Ακρωτηρίου μετά μετά το Μπόα Βίστα, το Πόρτο Νόβο, το Σάο Φιλίπε, το Μάιο, το Σάο Βισέντε, το Πράια, το Ριμπέιρα Μπράβα, το Σάντα Καταρίνα, το Δήμος Σάντα Καταρίνα ντο Φόγκο, το Σάντα Κρουζ, το Σαλ, το Ριμπέιρα Γκράντε, το Ριμπέιρα Γκράντε ντε Σαντιάγο, το Σάο Ντομίνγκος και το Ταρραφάλ ντε Σάο Νικολάου.

## Ενορίες
Ο Δήμος Ταρραφάλ συμπεριλαμβάνει μόνο μία ενορία:

## Χωριά
* Κονταδόρ
* Μοεράο
* Μοντίνο
* Πόρταλ
* Ταρραφάλ
* Τορίλ

## Δημογραφία
Ο Δήμος Ταρραφάλ έχει πληθυσμό 18.565 κατοίκων (2010) με πυκνότητα 160 κατοίκων ανά τ.χλμ. Είναι σε πληθυσμό ο ένατος μεγαλύτερος δήμος του Πράσινου Ακρωτηρίου, μετά το Πράια, το Σάο Βισέντε, το Σάντα Καταρίνα, το Σάντα Κρουζ, το Σαλ, το Σάο Φιλίπε, τον Δήμο Ριμπέιρα Γκράντε και το Πόρτο Νόβο.

## Ιστορία
Ο Δήμος Ταρραφάλ δημιουργήθηκε στις αρχές του 20ού αιώνα, όταν η μία από τις δύο ενορίες του Δήμου της Αγίας Αικατερίνης, ο βόρειος, έγινε δήμος. 

## Εικόνες

Αρχείο:Tarrafal bay.jpg|Η Ταρραφάλ
Αρχείο:Tarrafal Beach CV.jpg|Η Παραλία της Ταρραφάλ
Αρχείο:Tarrafal.jpg|Παραλία
Αρχείο:Church Tarrafal Santiago.jpg|Η Εκκλησία Σάο Αμάρο Αμπάντε
Αρχείο:TarrafalCámaraM.jpg
Αρχείο:TarrafalMercado.jpg
Αρχείο:TarrafalRuaPrincipal.jpg|Ο κύριος δρόμος


## Δείτε επίσης
* Δήμοι του Πράσινου Ακρωτηρίου

## Παραπομπές


## Εξωτερικοί σύνδεσμοι

* Ιστοσελίδα του Ταρραφάλ

τ
τ
Ταρραφάλ (Σαντιάγο)

:*Να μην συγχέεται με την πόλη [[Ταρραφάλ ντε Σάο Νικολάου]] στο νησί Σάο Νικολάου*

Η **Ταρραφάλ** (πορτογαλικά: Tarrafal) είναι κωμόπολη του Πράσινου Ακρωτηρίου. Είναι η πρωτεύουσα του Δήμου Ταρραφάλ. Έχει πληθυσμό 7.050 κατοίκων (2005).

## Γεωγραφία
Η Ταρραφάλ βρίσκεται νότια του Πράσινου Ακρωτηρίου και βόρεια του Δήμου Ταρραφάλ και του Νησιού Σαντιάγο. Βρίσκεται βορειοδυτικά της Τσα Μπομ και 70 χιλιόμετρα βόρεια της Πίκος. Βρίσκεται σε συντεταγμένες 15°16′30″Β 23°45′15″Δ. Από την Ταρραφάλ πήρε το όνομά του ο Κόλπος Ταρραφάλ.

## Μεταφορές
Η Ταρραφάλ είναι το βόρειο κομμάτι του δρόμου που ενώνει την Ασσομάδα με την Πράια. Υπάρχει, επίσης, και ένας άλλος δρόμος που ενώνει την Ταρραφάλ με το βορειότερο σημείο του Νησιού Σαντιάγο, το Πόντα Μορέια (Ponta Moreia). 
 
## Τουρισμός
Το μεγαλύτερο ξενοδοχείο της Ταρραφάλ είναι το ομώνυμο ξενοδοχείο.

## Δημογραφία
Υπάρχουν πολλοί οικισμοί του Πράσινου Ακρωτηρίου που λέγονται Ταρραφάλ. Παρ'όλα αυτά, όμως, το Ταρραφάλ στο Σαντιάγο είναι ο μεγαλύτερος.

## Εικόνες

Αρχείο:City_of_Tarrafal_Santiago_CV.jpg|Άποψη
Αρχείο:Tarrafal bay.jpg|Ο κόλπος της Ταρραφάλ
Αρχείο:TarrafalRuaPrincipal.jpg|Ο κύριος δρόμος


## Δείτε επίσης
* Κατάλογος οικισμών του Πράσινου Ακρωτηρίου

## Εξωτερικοί σύνδεσμοι
* 

Ταρραφάλ
Ταρραφάλ
Volkswagen Amarok

Το **Volkswagen Amarok** είναι ένα μεγάλων διαστάσεων επαγγελματικό pick-up αυτοκίνητο, που παράγεται από τη γερμανική αυτοκινητοβιομηχανία Volkswagen, από τον Ιανουάριο του 2010. Το μοντέλο έχει διαμήκη κινητήρα εμπρός και η κίνηση μεταδίδεται στους πίσω τροχούς ή στους τέσσερις τροχούς.

## Ονομασία

Το όνομα «Amarok» σημαίνει «λύκος» στη γλώσσα των Ινουίτ (το όνομα των Εσκιμώων της Αλάσκας, της Γροιλανδίας και του Καναδά). Επίσης, παραπέμπει και στο «amárach», που σημαίνει «αύριο» στην ιρλανδική γλώσσα.

## Συναρμολόγηση
thumb|left|Το σαλόνι ενός Amarok Atacama του 2014.

Αρχικά, από τον Ιανουάριο του 2010, το Amarok κατασκευαζόταν μόνο στο εργοστάσιο της στη General Pacheco, Αργεντινή, ενώ από τα μέσα του 2012 η παραγωγή του επεκτάθηκε και στο Ανόβερο, Γερμανία, για τις αγορές της Ευρώπης.

Αμέσως μετά την πρώτη κυκλοφορία του στην Αργεντινή, τον Ιανουάριο του 2010, το Amarok ήταν το βασικό όχημα υποστήριξης στο Ράλι Ντακάρ του 2010, με συμμετοχή 45 αυτοκινήτων. Μάλιστα και ο Ρούντολφ Σένκερ, ιδρυτής και κιθαρίστας του γερμανικού ροκ συγκροτήματος Scorpions, είναι υποστηρικτής του Amarok και οδήγησε ένα κατά τη διάρκεια του Ράλι Ντακάρ το 2010.

## Αναφορές


## Εξωτερικοί σύνδεσμοι

* Official VWCV International Amarok Site
* First Drive: 2011 Volkswagen Amarok by Motor Trend 

Amarok
Κατηγορία:Γερμανικά αυτοκίνητα
Κατηγορία:Επαγγελματικά αυτοκίνητα
WrestleMania

thumb|right|250px|Το λόγκο της WrestleMania

Η **WrestleMania** (ελλ.: Μανία Πάλης) είναι μια ετήσια βραδιά αγώνων επαγγελματικής πάλης που διοργανώνεται από την εταιρεία WWE, η οποία είναι η μεγαλύτερη στο χώρο της πάλης παγκοσμίως. Είναι το μεγαλύτερο Pay Per View της χρονιάς για τους φιλάθλους του αθλήματος και υπάρχει εδώ και 40 χρόνια.

Η πρώτη διοργάνωση της 'Mania όπως την λένε εν συντομία, έγινε το 1985, ενώ το 2024 διεξήχθη η 40η έκδοσή της στη Φιλαδέλφεια (Πενσυλβάνια) των Η.Π.Α.. Ο άνθρωπος που δημιούργησε το γεγονός αυτό, είναι ο πρώην πρόεδρος του WWE, Βινς Μακμάν.

## Η συνταγή της επιτυχίας
Οι πιο γνωστοί και επιτυχημένοι παλαιστές όλων των εποχών, έχουν φτιάξει το όνομά τους και έχουν δώσει τους καλύτερους αγώνες τους σε μια από τις βραδιές της WrestleMania. Εξαιτίας αυτού άλλωστε έγινε το πιο επιτυχημένο γεγονός στην επαγγελματική πάλη, παγκοσμίως. Μερικά από τα ονόματα είναι οι: Χαλκ Χόγκαν, Αντρέ ο Γίγαντας, Ρόντι Πάιπερ, Ράντυ Σάβατζ, Ούλτιμεϊτ Γουόριορ, Αντερτέικερ, Μπρετ Χαρτ, Σον Μάικλς, Τριπλ Έιτς, Στιβ Όστιν, Ροκ, Κρις Τζέρικο, Κερτ Ανγκλ, Τζον Σίνα και Ρόμαν Ρέινς.

Κάθε χρόνο σχεδόν, διάφοροι διάσημοι κάνουν εμφανίσεις, άλλος ένας λόγος που έχει κάνει την συγκεκριμένη βραδιά σημαντική. Μερικοί από αυτούς είναι οι: Αρίθα Φράνκλιν, Μοχάμεντ Άλι, Μάικ Τάισον, Πάμελα Άντερσον, Μίκι Ρουρκ, Ντόναλντ Τραμπ, Φλόιντ Μεϊγουέδερ Τζ., Σνουπ Ντογκ και άλλοι λιγότερο γνωστοί στο ελληνικό κοινό.

Για το WWE, το συγκεκριμένο γεγονός είναι το πιο επικερδές κάθε χρόνο, από διαφημίσεις, αλλά και από τα εισιτήρια, που σχεδόν κάθε χρόνο τελειώνουν γρήγορα μετά την ημερομηνία έκδοσής τους και τα γήπεδα είναι πάντα γεμάτα. Η 32η WrestleMania συγκέντρωσε τον περισσότερο κόσμο στην ιστορία του WWE, με 101.763 θεατές.
thumb|360px|left|Φωτογραφία από την WrestleMania 28

## Λοιπά στοιχεία
Στην 'Mania ο τελευταίος αγώνας της βραδιάς, είναι συνήθως για το Πρωτάθλημα WWE ή για το Παγκόσμιο Πρωτάθλημα Βαρέων Βαρών, αλλά έχει υπάρξει και αγώνας, όπως στην WrestleMania 28, μεταξύ των Τζον Σίνα και Ροκ, που δεν υπήρχε τίτλος υπό διεκδίκηση. Οι αγώνες δεν είναι ποτέ λιγότεροι από οκτώ, ενώ διεξάγονται αγώνες όλων των ειδών.

Κάθε χρόνο, μια εβδομάδα πριν την συγκεκριμένη βραδιά, υπάρχει κάτι σαν πανηγύρι, που ονομάζεται 'η εβδομάδα της WrestleMania'. Εκεί δίνονται συνεντεύξεις τύπου, από τους διοικούντες της εταιρείας, αλλά και από τους μεγαλύτερους παλαιστές. Επίσης, υπάρχουν ώρες που το κοινό μπορεί να βρεθεί κοντά στους παλαιστές, να βγάλει αναμνηστικές φωτογραφίες και να πάρει αυτόγραφα.

## WWE Hall of Fame
Από το 1993, μια βραδιά πριν την WrestleMania, διοργανώνεται το ετήσιο Hall of Fame, όπου οι σημαντικότεροι παλαιστές, εισάγονται στο Hall of Fame της επαγγελματικής πάλης, κερδίζοντας ένα δαχτυλίδι. Είναι η μεγαλύτερη τιμή για έναν πρώην παλαιστή, όπως έχει καθιερωθεί.

Μέχρι σήμερα, έχουν εισαχθεί 147 άτομα, με 100 από αυτά να έχουν εισαχθεί ατομικά, 10 γκρούπ, 9 επώνυμοι, 2 νικητές βραβείου Γουόριορ και 7 εισαχθέοι Legacy. 35 άτομα έχουν εισαχθεί μετά θάνατον.

## Όλες οι WrestleMania

## Παραπομπές - Πηγές


Κατηγορία:Επαγγελματική Πάλη
QNAP

Η **QNAP** αποτελεί μια ιδιωτική εταιρεία η οποία ιδρύθηκε το 2004 αφιερωμένη στα δικτυακά προϊόντα αποθήκευσης δεδομένων (NAS) τα οποία απευθύνονται σε μικρομεσαίες επιχειρήσεις αλλά και ιδιώτες.  Η QNAP είναι μια πολυεθνική εταιρεία με την έδρα της στην Ταϊπέι στη Ταϊβάν και διαθέτει γραφεία στην Κίνα αλλά και στις Ηνωμένες Πολιτείες Αμερικής.

## Διακρίσεις και Βραβεία

*2012/05/07 Awesome Award - Custom PC Review
*2012/04/30 Best Buy - Expert Reviews
*2012/04/29 Editor’s Choice, Very Fast Award - By The Way
*2012/04/21 Best Buy - Expert Reviews
*2012/04/02 Excellent Award - XtremeSystems
*2012/03/30 4.5 Star - PC Advisor
*2012/03/27 PCWorld Business Ready Award - PCWorld
*2012/03/15 Recommended Product Award - HispaZone.com
*2012/03/15 Product of the Year 2011/12 - benchmark.pl
*2012/03/12 Innovation Award - eTeknix (UK)
*2012/02/14 Gold Award - SSDreview (Germany)
*2012/02/14 Macworld Labs: QNAP TS-419P + NAS server with professional soul - Gizmologia (Spain)
*2012/02/07 Score: 9.25 out of 10 - Benchmark Reviews (US)
*2012/02/06 Four Star - V3.co.uk (UK)
*2012/02/03 Rating: 8 of 10 - IDG.se (Sweden)
*2012/02/02 Editor's Choice - Micro Actuel(France)
*2012/02/01 Le choix - PC Achat (France)
*2012/02/01 Excellent - CHIP (Italy)
*2012/01/23 Winner - PC WELT (Germany)
*2012/01/20 Editor's Choice and Very Fast Award - By The Way (Greece)

## Αναφορές


## Εξωτερικοί σύνδεσμοι
* Επίσημη ιστοσελίδα QNAP

Κατηγορία:Επιχειρήσεις υπολογιστών
Κατηγορία:Επιχειρήσεις στην Ταϊβάν
Εθνική Ουκρανίας (ποδόσφαιρο ανδρών)

Η **εθνική ομάδα ποδοσφαίρου της Ουκρανίας** (ουκρανικά: *Збірна України з футболу*) εκπροσωπεί την Ουκρανία σε διεθνείς ποδοσφαιρικές διοργανώσεις. Ελέγχεται από την Ομοσπονδία Ποδοσφαίρου της Ουκρανίας. Το μεγαλύτερο επίτευγμα της είναι η πρόκριση στους προημιτελικούς του Μουντιάλ του 2006. Το 2012 συμμετείχε για πρώτη φορά στο Euro ως συνδριοργανώτρια της διοργάνωσης.

## Προπονητές

* 1992 - Βίκτορ Προκοπένκο
* 26–28.10.1992 - Νικολάι Παβλόφ (προσωρινός προπονητής)
* 1993–1994 - Ολέγκ Μπαζίλεβιτς
* 09–13.09.1994 - Νικολάι Παβλόφ (προσωρινός προπονητής)
* 1994 - Ιόζεφ Σάμπο
* 1995 - Ανατόλι Κονκόφ
* 1996–1999 - Ιόζεφ Σάμπο
* 2000–2001 - Βαλέρι Λομπανόφσκι
* 2002–2003 - Λεονίντ Μπουριάκ
* 2003–2007 - Ολέγκ Μπλαχίν
* 2008–2009 - Αλεξέι Μιχαιλιτσένκο
* 2010 - Μιρόν Μάρκεβιτς
* 2010–2011 - Γιούρι Καλιτβίντσεφ (προσωρινός προπονητής)
* 2011–2012 - Ολέγκ Μπλαχίν
* 2012 - Αντρέι Μπαλ (προσωρινός προπονητής)
* 2012 - Αλεξάντρ Ζαβάροφ (προσωρινός προπονητής)
* 2012–2016 - Μιχάιλο Φομένκο
* 2016–σήμερα - Αντρέι Σεβτσένκο

## Τρέχουσα σύνθεση

*Για το Euro 2012.*

### Πρόσφατοι καλεσμένοι

## Περισσότεροι αγώνες

* Με το **έντονο** καταγράφονται οι ποδοσφαιριστές που συνεχίζουν την συμμετοχή τους.

## Περισσότερα τέρματα

* Με το **έντονο** καταγράφονται οι ποδοσφαιριστές που συνεχίζουν την συμμετοχή τους.

## Αμφίεση

### Εντός έδρας

### Εκτός έδρας

### Χορηγός αμφίεσης

## Δείτε ακόμη
* Εθνική Ουκρανίας (ποδόσφαιρο γυναικών)
* Εθνική Ουκρανίας Κ-21 (ποδόσφαιρο ανδρών)
* Εθνική Ουκρανίας Κ-19 (ποδόσφαιρο ανδρών)
* Εθνική Ουκρανίας Κ-18 (ποδόσφαιρο ανδρών)
* Εθνική Ουκρανίας Κ-17 (ποδόσφαιρο ανδρών)
* Εθνική Ουκρανίας Κ-16 (ποδόσφαιρο ανδρών)

## Παραπομπές


## Εξωτερικοί σύνδεσμοι

* Ποδοσφαιρική Ομοσπονδία Ουκρανίας  
* Όλα τα παιχνίδια της εθνικής Ουκρανίας 

Κατηγορία:Εθνική Ουκρανίας (ποδόσφαιρο)
Γεώργιος Καλοσγούρος

Ο **Γεώργιος Καλοσγούρος** (Κέρκυρα 1853 – Γενεύη 1902) ήταν Έλληνας ποιητής.

Ανήκει στους Μετασολωμικούς ποιητές της Επτανησιακής Σχολής, οι οποίοι επηρεάσθηκαν σημαντικά από το πνεύμα του Δ. Σολωμού. Ανήκε στον κύκλο του Ι. Πολυλά, όπως και ο Στυλ. Χρυσομάλλης, Γ. Μαρτινέλης, Α. Μανούσος, Ν. Κογεβίνας, και δέχθηκαν τις απόψεις και επιδράσεις του Ι. Πολυλά για την υλοποίηση ενός φιλόδοξου έργου εμπλουτισμού της Επτανησιακής λογοτεχνίας με τις μεταφράσεις έργων της κλασσικής και της σύγχρονής τους Ευρωπαϊκής λογοτεχνίας.

Ο Γ. Καλοσγούρος γνώριζε ιταλικά, λατινικά, γαλλικά και αγγλικά. Το 1882 παντρεύτηκε την Αικατερίνη Μαρτινέλη. Ασχολήθηκε ιδιαίτερα με μεταφράσεις έργων της κλασσικής λογοτεχνίας («Προμηθέας δεσμώτης» του Αισχύλου, «Ειδύλλια» του Θεόκριτου), όπως και της ιταλικής λογοτεχνίας («Τάφοι», του Ούγου Φώσκολου, «Κόλασις» του Δάντη, «Σαούλ» του Αλφιέρι κ.λ.π.).

Ακόμη έγραψε: 
*Κριτική για την μετάφραση από τον Ι. Πολυλά του «Άμλετ» του Σαίξπηρ
*Κριτική για το θέατρο του Σίλερ
*Κριτική με τίτλο «Φιλολογική ανάγνωσις για τα μάτια της ψυχής» του Γρ. Παλαμά
*Μελέτες για τον Ι. Πολυλά και Γ. Μαρκορά.

Ακόμη μετέφρασε στα νέα ελληνικά όλα τα ιταλικά ποιήματα του Δ. Σολωμού και οι μεταφράσεις αυτές κυρίως τον ανέδειξαν σε πραγματικό καλλιτέχνη του λόγου.

Για την ποιότητα του έργου του και για τη μετάφραση των iταλικών ποιημάτων του Δ. Σολωμού, χαρακτηριστικά είναι όσα έγραψε ο Φώτος Πολίτης:

Ως τελειότερο έργο του θεωρείται η μετάφραση στη δημοτική γλώσσα της «Κόλασης» του Δάντη, που μέχρι και σήμερα είναι η καλύτερη. Είναι έργο που ανήκει στην Επτανησιακή Λογοτεχνία, αποδίδει άριστα τα νοήματα της «Κόλασης» του Δάντη και έχει το ίδιο μέτρο με το πρωτότυπο.

Αξίζει να σημειώσουμε ότι τόσο οι μεταφράσεις του όσο και οι αξιόλογες μελέτες, τα εισαγωγικά σημειώματα, τα προλεγόμενα και επιλεγόμενα στους ποιητές που μετέφραζε, του έδωσαν μια πολύ καλή θέση στη λογοτεχνία. Δημοτικιστής, ο Γ. Καλοσγούρος έγραψε και «Δοκίμιο» για τη γλώσσα, κατά το πρότυπο του Σολωμικού «Διαλόγου»:

Ο Γ. Καλοσγούρος απεβίωσε το 1902 στη Γενεύη της Ελβετίας από καρδιακή προσβολή σε ηλικία 49 ετών.

## Παραπομπές


## Βιβλιογραφία

*Δενδρινού Ειρήνη, Η Κερκυραϊκή Σχολή, Κέρκυρα 1953.  
*Δενδρινού Ειρήνη, Ο Γεώργιος Καλοσγούρος και το λογοτεχνικό του έργο, Ελληνική Δημιουργία τ.10ος, τεύχος 111, σελ. 229-337.
*Ζώρας Γ.Θ., Ποίηση και Πεζογραφία της Επτανήσου, Βασική Βιβλιοθήκη αρ.14, Αθήναι 1953.

Κατηγορία:Έλληνες ποιητές
Κατηγορία:Νεοέλληνες ποιητές
Γαυδέντιος ο φιλόσοφος

Ο **Γαυδέντιος** ο επονομαζόμενος και φιλόσοφος, είναι θεωρητικός της μουσικής της ύστερης ρωμαϊκής περιόδου, (2ος/3ος αιώνας μ.Χ;)

## Βιογραφία
Δεν είναι γνωστό το πότε ακριβώς έζησε. Συνήθως τοποθετείται τον 2ο με 3ο αιώνα μ.Χ. ενώ μερικοί τον τοποθετούν και τον 5ο αιώνα μ.Χ. Είναι συγγραφέας του *Αρμονική Εισαγωγή*. Γραμμένο εκλεκτικά έχει σαν θέμα του τους ήχους, τα διαστήματα, τα συστήματα, τα γένη. Η πραγμάτευση των θεωρητικών μουσικών θεμάτων  δεν είναι πρωτότυπη. Ακολουθεί και τις αριστοξενικές αντιλήψεις και τις πυθαγόρειες. Η  *Αρμονική Εισαγωγή* μεταφράστηκε στα λατινικά από τον Λουτιανό τον 6ο αιώνα μ.Χ.

## Παραπομπές


## Πηγές

* 
* 

Κατηγορία:Ρωμαίοι συγγραφείς
Κατηγορία:Μουσικολογία
Λιμένιος

Ο **Λιμένιος** ήταν Αθηναίος συνθέτης μουσικής που έζησε πιθανώς τον 2ο αιώνα π.Χ.
Ήταν γιος του Τρωίνου, χωρίς να γνωρίζουμε άλλες λεπτομέρειες για τη ζωή του. Πολλοί ερευνητές του αποδίδουν τη σύνθεση του δεύτερου *Δελφικού Ύμνου* προς τον Απόλλωνα

## Παραπομπές


## Πηγές
* 

Κατηγορία:Αρχαίοι Αθηναίοι
Κατηγορία:Αρχαίοι Έλληνες μουσικοί
Λυκάων ο Σάμιος

Ο **Λυκάων ο Σάμιος** ήταν μουσικός που έζησε μεταξύ 6ου και 5ου αιώνα π.Χ. Δεν γνωρίζουμε λεπτομέρειες για τη ζωή του. Ο Βοήθιος του απέδωσε την προσθήκη της 8ης χορδής στη λύρα. Πιθανώς ως μαθητής του Πυθαγόρα να γνώρισε και να χρησιμοποίησε την οκτάχορδη λύρα.

## Πηγές
* 

Κατηγορία:Αρχαίοι Έλληνες μουσικοί
Κατηγορία:Αρχαίοι Σάμιοι
Άντε Πάβελιτς

Ο **Άντε Πάβελιτς** (κροατ. **Ante Pavelić**, 14 Ιουλίου 1889 - 28 Δεκεμβρίου 1959) ήταν Κροάτης φασίστας πολιτικός ηγέτης. Ως Πόγκλαβνικ (=επικεφαλής, αρχηγός), κυβέρνησε το Ανεξάρτητο Κράτος της Κροατίας από το 1941, ένα κράτος - μαριονέτα της φασιστικής Ιταλίας και της Ναζιστικής Γερμανίας. Ήταν ιδρυτής του κροατικού ακραίου εθνικιστικού-τρομοκρατικού κινήματος Ουστάσι.

Ο Πάβελιτς ήταν δικηγόρος και πολιτικός στο Βασίλειο της Γιουγκοσλαβίας γνωστός για τις εθνικιστικές του πεποιθήσεις, ιδιαίτερα όσες αφορούσαν ένα ανεξάρτητο κροατικό κράτος. Από το 1927 μέχρι το 1929 ήταν μέλος του Γιουγκοσλαβικού Κοινοβουλίου όπου και διακήρυξε τις πεποιθήσεις του για την κροατική ανεξαρτησία. Στη δεκαετία του 1920 οι πεποιθήσεις του έγιναν πιο ακραίες, αφού κάλεσε σε επανάσταση τους Κροάτες έναντι της Γιουγκοσλαβίας.

Αφού ο βασιλιάς Αλέξανδρος Α΄ ανακήρυξε τη δικτατορία της 6ης Ιανουαρίου, ο Πάβελιτς κατέφυγε στη Βιέννη όπου και συναντήθηκε με άλλους Κροάτες απόδημους και δημιούργησε σχέσεις με την Εσωτερική Μακεδονική Επαναστατική Οργάνωση για ανεξαρτησία τόσο της Κροατίας όσο και της περιοχής Πόλογκ, δηλαδή της σημερινής Βόρειας Μακεδονίας. Στη συνέχεια, κατέφυγε στην Ιταλία, όπου δημιούργησε την Ουστάσε. Αρχικά ήταν ένα κροατικό εθνικιστικό κίνημα που είχε ως στόχο τη δημιουργία μιας ανεξάρτητης Μεγάλης Κροατίας μέσω ένοπλης επανάστασης. Τον Οκτώβριο του 1934, ο Πάβελιτς φυλακίστηκε, καθώς σχεδίαζε τη δολοφονία του βασιλιά Αλεξάνδρου Α΄. Παρέμεινε στη φυλακή μέχρι το 1936. Από το 1936 μέχρι το 1939, οι ιταλικές αρχές έθεσαν εκτός νόμου την Ουστάσε, οπότε και διέλυσε την οργάνωση. Ζούσε υπό καθεστώς αστυνομικής επιτήρησης ενώ αναζήτησε, ανεπιτυχώς, γερμανική υποστήριξη. Από το 1939, όμως, επανίδρυσε την Ουστάσε, ενώ έδωσε έμφαση στη δράση της οργάνωσης στη Γιουγκοσλαβία. 

Μετά τη γερμανική εισβολή στη Γιουγκοσλαβία στις 10 Απριλίου 1941, ο Σλάβκο Κβάτερνικ ανακήρυξε την ανεξαρτησία του Ανεξάρτητου Κράτους της Κροατίας στο όνομα του Άντε Πάβελιτς. Ο Πάβελιτς ανέλαβε τον πλήρη έλεγχο της εξουσίας και σύντομα δημιούργησε ένα κράτος στα πρότυπα της Ναζιστικής Γερμανίας και της Φασιστικής Ιταλίας. Υπό την ηγεσία του, η Κροατία ήγειρε τις εδαφικές φιλοδοξίες της Ιταλίας και εμφυλίους πολέμους με τους Τσέτνικ και με τους Γιουγκοσλάβους Παρτιζάνους. Μετά τον Β΄ Παγκόσμιο Πόλεμο, ο Πάβελιτς κατέφυγε στην Αργεντινή, όπου και παρέμεινε πολιτικά δραστήριος. Τραυματίστηκε το 1957 σε μία απόπειρα δολοφονίας εναντίον του από άγνωστο, ενώ στη συνέχεια κατέφυγε στην Ισπανία, όπου και υπέκυψε στα τραύματά του το 1959.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Κροατίας
Κατηγορία:Πραξικοπηματίες
Κατηγορία:Πρόσωπα του Β΄ Παγκοσμίου Πολέμου
Κατηγορία:Δικτάτορες
Κατηγορία:Ανεξάρτητο Κράτος της Κροατίας
Κατηγορία:Κροάτες φασίστες
Κατηγορία:Ούστασε
Κατηγορία:Αυτουργοί της γενοκτονίας των Ρομά
Elimination Chamber

Το **Elimination Chamber** (ελλ.: θάλαμος εξάλειψης) είναι είδος αγώνα επαγγελματικής πάλης, αλλά και ένα ετήσιο Pay Per View της εταιρείας WWE που διοργανώνεται τον μήνα Φεβρουάριο. Το πρώτο γεγονός με την συγκεκριμένη ονομασία, έγινε την χρονιά 2010.

## Τι είναι το Elimination Chamber

Το όνομά του οφείλεται στην έννοια των κύριων αγώνων του, που διεξάγονται μέσα σε έναν θάλαμο εξόντωσης όπως αποκαλείται, ένα κυκλικό κλουβί κλειστό από παντού. Περιέχει τέσσερις θαλάμους που κλειδώνονται παλαιστές, ενώ δύο ακόμη μένουν μέσα για να αρχίσουν πρώτοι τον αγώνα.

Γύρω από το ρινγκ, έχει υψωθεί τεχνητό δάπεδο από σίδερο, ενώ κάθε λίγα λεπτά εισέρχεται ένας νέος παλαιστής. Για να αποκλειστεί κάποιος θα πρέπει είτε να παραιτηθεί, είτε να χάσει με pinfall, ενώ έχει υπάρξει και αποκλεισμένος, μέσω νοκ-άουτ, αλλά κάτι τέτοιο το κρίνουν οι διαιτητές. Ο νικητής είναι αυτός που θα μείνει τελευταίος.

Θεωρείται ένας πολύ επίπονος αγώνας για τους παλαιστές που συμμετέχουν.

## Ιστορία

Η ιδέα του Elimination Chamber ανήκει στον Έρικ Μπίσοφ και έγινε πράξη το 2002. Εκείνη την χρονιά, τον μήνα Νοέμβριο διεξήχθη το πρώτο τέτοιου είδους ματς. Σχεδόν κάθε χρόνο γινόταν από ένα. Το 2003, το 2005, δύο το 2006 (Ιανουάριο και Δεκέμβριο), το 2008 και δύο το 2009 (ένα για το Raw και ένα για το SmackDown).

Από το 2010 καθιερώθηκε το ετήσιο Pay Per View με την ονομασία Elimination Chamber, που περιέχει έναν ή δύο τέτοιου είδους αγώνες, όπου συνήθως είναι υπό διεκδίκηση οι μεγάλοι τίτλοι, το Πρωτάθλημα WWE και το Παγκόσμιο Πρωτάθλημα Βαρέων Βαρών. Το 2014, έγινε μόνο ένας αφού υπάρχει πια ένας μεγάλος τίτλος, το Παγκόσμιο Πρωτάθλημα Βαρέων Βαρών WWE.

Έχουν γίνει συνολικά 17 αγώνες σε Θάλαμο Εξάλειψης, όπως ονομάζεται στα ελληνικά το Elimination Chamber.

* Στον παρακάτω πίνακα όπου σύμβολο © υποδηλώνεται ο πρωταθλητής πριν τον αγώνα

## Ρεκόρ

* 4 νίκες έχει ο Τριπλ Έιτς, ακολουθούν, Τζον Σίνα με 3 και Ετζ με 2.
* 8 συμμετοχές έχει ο Κρις Τζέρικο, ακολουθεί ο Τριπλ Έιτς με 6.
* 10 αποκλεισμούς έχει πετύχει ο Κρις Τζέρικο, ακολουθούν οι: Τριπλ Έιτς με 7, Αντερτέικερ με 6, Σι Εμ Πανκ με 5, Τζον Σίνα και Ετζ με 4.

## Παραπομπές


Κατηγορία:Επαγγελματική Πάλη
Πόντα ντο Σολ (Πράσινο Ακρωτήρι)

Η **Πόντα ντο Σολ** (πορτογαλικά: Porto Novo) είναι μια κωμόπολη του Πράσινου Ακρωτηρίου. Είναι η δεύτερη μεγαλύτερη πόλη του Δήμου Πόρτο Νόβο μετά την πρωτεύουσα Πόρτο Νόβο. Έχει πληθυσμό 4.064 κατοίκων (2005).

## Γεωγραφία
Η Πόντα ντο Σολ βρίσκεται βορειοδυτικά του Πράσινου Ακρωτηρίου και βορειοανατολικά του Δήμου Πόρτο Νόβο. Βρίσκεται σε συντεταγμένες 17°12′00″Β 25°05′30″Δ.

## Δημογραφία

## Δείτε επίσης
* Κατάλογος οικισμών του Πράσινου Ακρωτηρίου

ποντα
ποντα
Φρούριο Καλύβας

Το **Φρούριο Καλύβας** είναι φρούριο το οποίο κτίστηκε από τον Φίλιππο Β΄της Μακεδονίας γύρω στο 340 π.Χ. και βρίσκεται σε υψόμετρο 627 μ., 4 χιλιόμετρα νοτιοανατολικά του εγκαταλειμμένου χωριού Καλύβα στον Νομό Ξάνθης. Το φρούριο βρίσκεται στην τοποθεσία-ύψωμα Καλές και, επειδή έχει οπτική επαφή στα στενά του Νέστου, όπως και στα υπόλοιπα φρούρια της περιοχής, ήταν στρατηγικής σημασίας.  

Στην εξωτερική πύλη βρέθηκε ανάγλυφο του θεού Πριάπου (ο Πρίαπος θεωρούταν θεός της ευφορίας και προστασίας των αμπελιών και κήπων και προστάτης του φρουρίου ) και η πύλη αυτή ονομάζεται *Πύλη του Πριάπου*. Στο αρχαιολογικό μουσείο της Κομοτηνής βρίσκονται σήμερα ευρήματα από το φρούριο.  

## Παραπομπές


Κατηγορία:Κάστρα νομού Ξάνθης
Κατηγορία:Αρχαιολογικοί τόποι στη Ξάνθη
Κατηγορία:Αρχαία Μακεδονία
Περιφέρειες του Τζιμπουτί

Η **[[Τζιμπουτί|Δημοκρατία του Τζιμπουτί]]** διαιρείται διοικητικά σε 5 περιφέρειες και 1 πόλη.

250px|right|thumb|Οι περιφέρειες του Τζιμπουτί   

## Δείτε επίσης
* Διοικητική διαίρεση του Τζιμπουτί
1716 Πέτερ

Ο **Πέτερ (Peter)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,855. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το βαφτιστικό όνομα ενός εγγονού του.

## Φυσικά χαρακτηριστικά
Η μέση διάμετρος του Πέτερ εκτιμάται σε 27,12 ± 2,0 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,066 ± 0,011. Ο Πέτερ περιστρέφεται γύρω από τον εαυτό του μία φορά κάθε 11 ώρες και 31 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πετερ
Ριγανάδα

Η πατροπαράδοτη **ριγανάδα** της Κεφαλονιάς παρασκευάζεται από ξερές φέτες ψωμιού που έχουν μουσκευτεί σε νερό και ραντιστεί με λάδι, ξύδι και αρκετή ρίγανη. Πάνω από το ψωμί στίβεται φρέσκια ντομάτα, ενώ συνοδεύεται με τυρί φέτα, στούμπα (τοπική ονομασία για τα τρίμματα από μυζήθρα) ή πρέτζα (τοπική ονομασία για τα τρίμματα από φέτα). Μερικές φορές η ριγανάδα περιλαμβάνει και κομμάτια από κεφαλοτύρι ή κεφαλογραβιέρα. 

Οι Κεφαλονίτες συνηθίζουν να συνοδεύουν τις καλοκαιρινές τους εκδηλώσεις με σερβίρισμα ριγανάδας, η οποία συχνά παρασκευάζεται επιτόπου.

Η ριγανάδα (ή αργανάδα) επίσης είναι και παραδοσιακό προσφάι (κολατσιό) της Λευκάδας. Σήμερα προσφέρεται σε αρκετά πανυγήρια του νησιού στους επισκέπτες ως φίλεμα. Συνοδεύεται με φέτα, παστές σαρδέλες ή γαύρο, ή και μερικές σκελίδες σκόρδο.

## Πηγές
Κοντομίχης, Π. (2001). Λεξικό του λευκαδίτικου γλωσσικού ιδιώματος. Εκδ. Γρηγόρη

Νιόβη Φωτεινάτου-Καμπίτση, "Κεφαλονίτικες Ρετσέτες", Εκδόσεις Δημοτικής Επιχείρησης Κοινωνικής Ανάπτυξης Δήμου Αργοστολίου (Δ.Ε.Κ.Α.Α.), Αργοστόλι 2001, σελ. 134.

Κατηγορία:Κεφαλονιά
Κατηγορία:Ελληνική κουζίνα
Κατηγορία:Επτανησιακή κουζίνα
Οδοιπορικό της Αιθερίας

Το **Οδοιπορικό της Αιθερίας** είναι καταγραφή προσκυνηματικού ταξιδιού που πραγματοποίησε το δεύτερο μισό του 4ου αιώνα μ.Χ. στους Αγίους Τόπους η Αιθερία.

## Το κείμενο
Το 1884 ο Gamurrini βρήκε ακέφαλο και κολοβό κείμενο **Peregrinatio ad loca sancta** στη βιβλιοθήκη της Μονής του Αρέτσο. Ήταν ένα χειρόγραφο από 74 φύλλα. Μέσα στο έργο του Αγίου Ιλαρίου «Περί των Μυστηρίων και των Ύμνων» υπήρχαν τα αποσπάσματα ενός αγνώστου έργου. Το χειρόγραφο προερχόταν από το Μόντε Κασσίνο, όπου είχε γραφεί το χειρόγραφο από τον 11ον αιώνα. Στη συνέχεια διεπίστωσαν πως το κείμενο αυτό είχε χρησιμοποιηθεί από τον Πέτρο, διάκονο αυτού του Μοναστηριού, για το έργον του «Οδοιπορικό των Αγίων Τόπων» που το συνέταξε το πρώτο ήμισυ του 12ου αιώνος.
To κείμενο είναι Itinerarium ή Peregrinatio δηλαδή Οδοιπορικό στους Αγίους Τόπους. Από το αρχικό κείμενο σώζεται η περιγραφή των ταξιδιών μόνο για το έτος 384. Για τα προηγούμενα πληροφορούμαστε από το έργο του Βαλέριου του Bierzo (πεθαίνει περί το 691), ΄΄Εpistola beat Egerie΄΄.

## Η συντάκτρια
Παλιότερα αποδιδόταν σε διάφορα ονόματα: Σιλβία, Ευχερία, Αιθερία. Σήμερα η έρευνα κατέληξε στην Ηγερία. Πιθανολογείται ως τόπος καταγωγής της η Γαλλία ή η Γαλλικία (Ισπανία). Οι περισσότεροι ερευνητές τη θεωρούν μοναχή ή ηγουμένη μονής, αλλά δεν αποκλείεται να ήταν λαϊκή, αριστοκρατικής καταγωγής «που τη συγκινούσε ιδαιαίτερα η εκκλησιαστική ζωή, ο μοναχικός βίος και τα ταξίδια». Πρόκειται για επιστολή ή ανταπόκριση στις αδελφές της στη Γαλλία για όσα έβλεπε κι άκουγε ταξιδεύοντας από το 381 μέχρι το 384 στο Σινά, την Αίγυπτο, την Παλαιστίνη τη Μεσοποταμία.
Η τρίχρονη παραμονή της στις περιοχές αυτές υποδηλώνει κάποια οικονομική άνεση καθώς και γνώσεις ανάγνωσης και γραφής, αν και οι ελλείψεις στις γνώσεις της λατινικής γλώσσας αποτελούν ένδειξη ότι δεν είχε δεχθεί μια αριστοκρατική εκπαίδευση.

## Έκδοση του κειμένου στα νέα ελληνικά
*Αιθερίας: Οδοιπορικόν εις το Σινά και τους Αγίους Τόπους. Εισαγωγή - Μετάφρασις - Σχόλια από τον Αρχιμανδρίτη Νικοδήμο Ηγουμένου της Ι. Μ. Χρυσοποδαριτίσσης Νεζερών, εκδ. Τήνος,
* Ντ. Λη, Παγανιστές και χριστιανοί στην ύστερη αρχαιότητα. Ένα ανθολόγιο πηγών, μτφρ. Χαρίκλεια Τσαλιγοπούλου, εκδ. Ενάλιος, Αθήνα, 2009, σελ.437-440

## Παραπομπές


## Πηγές
*Στυλιανός Παπαδόπουλος, Πατρολογία τομ. Β, Αθήνα, 1990,σελ.466-468
*Ντ. Λη, Παγανιστές και χριστιανοί στην ύστερη αρχαιότητα. Ένα ανθολόγιο πηγών, μτφρ. Χαρίκλεια Τσαλιγοπούλου, εκδ.Ενάλιος, Αθήνα, 2009, σελ.436-437
## Επιπλέον βιβλιογραφία
*Ευάγγελος Θεοδώρου,«Τὸ ὀδοιπορικὸν τῆς Αἰθερίας ἐξ ἐπόψεως Λειτουργικῆς (Α´)»,Θεολογία, τομ.60(1989),σελ.593-599,
*Ευάγγελος Θεοδώρου,«Τὸ ὀδοιπορικὸν τῆς Αἰθερίας ἐξ ἐπόψεως Λειτουργικῆς (Α´)»,Θεολογία, τομ.61(1989),σελ.120-143

## Εξωτερικοί σύνδεσμοι
*The Pilgrim Egeria: A Select Bibliography http://users.ox.ac.uk/~mikef/durham/egebib.html

Κατηγορία:Χειρόγραφα
1717 Αρλόν

μικρογραφία|Η τροχιά του αστεροειδούς 1717 Αρλόν
Ο **Αρλόν (Arlon)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,261. Ανακαλύφθηκε το 1954 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από την ομώνυμη βελγική πόλη.

## Φυσικά χαρακτηριστικά
Η μέση διάμετρος του Αρλόν εκτιμάται σε 9 χλμ. περίπου. Ο φασματικός τύπος του είναι **S** (λιθώδης). Ο Αρλόν περιστρέφεται γύρω από τον εαυτό του μία φορά κάθε 5 ώρες 8 λεπτά και 54 δευτερόλεπτα.

## Δορυφόρος
Στις 17 Ιανουαρίου 2006 μια ομάδα αστρονόμων στο Αστεροσκοπείο Οντρέγιοφ της Τσεχίας ανακοίνωσε ότι η ανάλυση της καμπύλης φωτός του Αρλόν παρέχει ενδείξεις για την ύπαρξη ενός δορυφόρου του, ο οποίος έχει διάμετρο περίπου 4 χλμ. και περιφέρεται σε μέση απόσταση 16 χλμ. περί τον Αρλόν, μία φορά κάθε 18 ώρες και 14 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αρλον
Γαρδίκι Φθιώτιδας

Το **Γαρδίκι Φθιώτιδας** είναι χωριό της Περιφερειακής Ενότητας Φθιώτιδας, στην Περιφέρεια Στερεάς Ελλάδας. Απέχει 25 χλμ. από τη Σπερχειάδα (έδρα του δήμου) και 56 χλμ. από τη Λαμία. Διοικητικά ανήκει στην **Κοινότητα Γαρδικίου**, της Δημοτικής Ενότητας Σπερχειάδας και υπάγεται στον Δήμο Μακρακώμης.

## Γεωγραφικές πληροφορίες
Το **Γαρδίκι** είναι ορεινό χωριό του Νομού Φθιώτιδας. Βρίσκεται στο νοτιοδυτικό τμήμα του νομού, στις πλαγιές των Βαρδουσίων, χτισμένο σε υψόμετρο 1025 μέτρων. Διοικητικά ανήκει στον Δήμο Μακρακώμης και ο πληθυσμός του είναι 353 κάτοικοι, σύμφωνα με την Απογραφή του 2011.

Στο παρελθόν, επειδή στη Φθιώτιδα υπήρχαν δύο οικισμοί με το όνομα Γαρδίκι (σήμερα το ένα έχει μετονομαστεί σε Πελασγία), αναφερόταν ως **Γαρδίκι Ομιλαίων**, από τον τέως Δήμο Ομιλαίων, όπου ανήκε και του οποίου απετέλεσε έδρα.

## Κοινότητα Γαρδικίου Φθιώτιδας
Το Γαρδίκι με 353 κατοίκους, μαζί με τους οικισμούς Κουτσούφλιανη με 66 κατοίκους και Κουρελέικα με 35 κατοίκους, αποτελούν την **Κοινότητα Γαρδικίου Φθιώτιδας**, με συνολικό πληθυσμό 454 κατοίκων, σύμφωνα με την Απογραφή του 2011.

## Εξέλιξη πληθυσμού
Το **Γαρδίκι Ομιλαίων Φθιώτιδας**, υπήρξε μεγάλο χωριό με πληθυσμό που ξεπερνούσε τους 1.000 κατοίκους, ωστόσο, από τη δεκαετία του 1950, ο πληθυσμός του άρχισε να ελαττώνεται, ακολουθώντας παρόμοια πορεία, με τα περισσότερα ορεινά χωριά της Ελλάδας.

### Απογραφές πληθυσμού

### Διάγραμμα εξέλιξης πληθυσμού

## Διοικητικές μεταβολές
Το Γαρδίκι Ομιλαίων Φθιώτιδας, υπήρξε πρωτεύουσα του Δήμου Ομιλαίων, που λειτούργησε μέχρι το 1912. Στο διάστημα 1912-1998 υπήρξε έδρα ξεχωριστής Κοινότητας. Με την εφαρμογή του Σχεδίου «Καποδίστριας» το 1999, εντάχθηκε στον διευρυμένο Δήμο Σπερχειάδας, ενώ με την εφαρμογή του Προγράμματος «Καλλικράτης» το 2011, εντάχθηκε στον Δήμο Μακρακώμης.

### Γαρδίκι Φθιώτιδας

### Κοινότητα Γαρδικίου Φθιώτιδας

## Διατελέσαντες Κοινοτάρχες Γαρδικίου Φθιώτιδας

## Εξωτερικοί σύνδεσμοι

* '''Γαρδίκι Ομιλαίων Φθιώτιδας''' (ιστότοπος)

## Παραπομπές


## Χάρτης


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης
Περιφέρεια Αλί Σαμπί

Η **Περιφέρεια Αλί Σαμπί** (αραβικά: صابح على, γαλλικά: Ali Sabieh) είναι μια περιφέρεια του Τζιμπουτί. Έχει έκταση 2.200 τ.χλμ. και πληθυσμό 90.005 κατοίκων (2012). Πρωτεύουσα είναι η Αλί Σαμπί.

## Γεωγραφία
Η Περιφέρεια Αλί Σαμπί βρίσκεται ανατολικά του Τζιμπουτί. Συνορεύει στα δυτικά με την Περιφέρεια Ντικίλ, στα βόρεια και βορειοδυτικά με την Περιφέρεια Άρτα, στα νότια με την Αιθιοπία και στα ανατολικά με τη Σομαλία. Έχει έκταση 2.200 τ.χλμ.. Είναι σε έκταση η τέταρτη μεγαλύτερη περιφέρεια του Τζιμπουτί, μετά την Περιφέρεια Ντικίλ, την Περιφέρεια Ταντζουρά και την Περιφέρεια Ομπόκ.

## Δημογραφία
Η Περιφέρεια Αλί Σαμπί έχει πληθυσμό 90.005 κατοίκων (2012). Είναι σε πληθυσμό η δεύτερη μεγαλύτερη περιφέρεια του Τζιμπουτί μετά την Περιφέρεια Ντικίλ. Έχει πυκνότητα 40 κατοίκων ανά τ.χλμ. Είναι ανά πυκνότητα η μεγαλύτερη περιφέρεια του Τζιμπουτί.

## Επαρχίες
Η Αλί Σαμπί συμπεριλαμβάνει μία επαρχία, την Αλί Σαμπί.

## Χωριά
* Αλί Αντ
* **[[Αλί Σαμπί]]**
* Ασσαμό 
* Γκελίλ
* Γκιστί
* Γκουμπτό
* Χολχόλ
* Ντανάν
* Ντασμπιγιό 

## Μεταφορές
Το κυριότερο αεριδρόμιο είναι το Αλί Σαμπί.

## Δείτε επίσης
* Περιφέρειες του Τζιμπουτί

## Παραπομπές


Αλί Σαμπί
1718 Ναμίμπια

μικρογραφία|Η τροχιά του αστεροειδούς 1718 Ναμίμπια
Η **Ναμίμπια** (*Namibia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,66. Ανακαλύφθηκε το 1942 από τη Φινλανδή αστρονόμο Μάργια Βάισαλα (συγγενή του Ούργιο Βάισαλα), που παρατηρούσε από το Τούρκου της Φινλανδίας, και πήρε το όνομά της από την ομώνυμη χώρα της Αφρικής, όπου η Βάισαλα είχε εργασθεί επί πολλά έτη διδάσκοντας τα παιδιά Φινλανδών ιεραποστόλων.

Εξαιτίας της σημαντικής εκκεντρότητας της τροχιάς της, κοντά στο περιήλιό της η Ναμίμπια εξέρχεται από τα εσώτατα όρια της Κύριας Ζώνης Αστεροειδών και πλησιάζει την τροχιά του πλανήτη Άρη.

## Φυσικά χαρακτηριστικά
Τα κυρίως φυσικά χαρακτηριστικά της Ναμίμπια είναι άγνωστα. Η Ναμίμπια περιστρέφεται γύρω από τον εαυτό της μία φορά κάθε 8 ώρες 36 λεπτά και 10 δευτερόλεπτα (Pravec et al. 2011).

## Εξωτερικοί σύνδεσμοι
* Τροχιά από το JPL (Java) / Εφημερίδα

Ναμιμπια
Κατηγορία:Ναμίμπια
1719 Γιενς

Ο **Γιενς (Jens)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,477. Ανακαλύφθηκε το 1950 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη και του έδωσε το όνομα ενός εγγονού του.

## Φυσικά χαρακτηριστικά
Η μέση διάμετρος του Γιενς εκτιμάται σε 18,94 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,149 ± 0,015. Ο Γιενς περιστρέφεται γύρω από τον εαυτό του μία φορά κάθε 5 ώρες και 52 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιενς
Αλί Σαμπί

Η **Αλί Σαμπί** (αραβικά: صابح على, γαλλικά: Ali Sabieh) είναι η δεύτερη μεγαλύτερη πόλη του Τζιμπουτί. Είναι η πρωτεύουσα της Περιφέρειας Αλί Σαμπί. Έχει πληθυσμό 45.012 κατοίκων (2012).

## Γεωγραφία
Η Αλί Σαμπί βρίσκεται ανατολικά του Τζιμπουτί και νοτιοδυτικά της Περιφέρειας Αλί Σαμπί. Βρίσκεται 20.1&nbsp;nm βορειοανατολικά της Ντικίλ, 23.3&nbsp;nm νότια της Άρτας, 11.9&nbsp;nm μακρυά της Ντιγκρί, 10.3&nbsp;nm μακρυά της Αλί Αντ, 8.7&nbsp;nm μακρυά της Ντεβέλ, 12.5&nbsp;nm μακρυά της Ραέλ, 20.5&nbsp;nm μακρυά της Μπονταρά και 5.5&nbsp;nm μαρυά της Γκελίλ.

### Κλίμα
Η ετήσια υψηλή θερμοκρασία κατά μέσο όρο είναι 26&nbsp;°C (78.0&nbsp;°F) και η χαμηλή 17,5&nbsp;°C (63,5&nbsp;°F).

## Μεταφορές
Το τοπικό αεροδρόμιο είναι το Αλί Σαμπί.

## Δείτε επίσης
* Κατάλογος πόλεων του Τζιμπουτί

## Παραπομπές


## Εξωτερικοί σύνδεσμοι
* 

Αλι Σαμπι
SummerSlam

thumb|350px|right|Εικόνα από την διεξαγωγή του SummerSlam 2009

Το **SummerSlam** (ελλ.: καλοκαιρινός πάταγος) είναι μία ετήσια διοργάνωση πληρωμής ανά προβολή του WWE που διεξάγεται κάθε Αύγουστο, συνήθως μετά τις 15 του μήνα. Είναι μια από τις πιο ιστορικές διοργανώσεις της εταιρείας επαγγελματικής πάλης, καθώς υπάρχει από το 1988. Από πολλούς ονομάζεται 'το μεγαλύτερο γεγονός του καλοκαιριού για το WWE. 

## Ιστορία
Το πρώτο SummerSlam διεξήχθη τον Αύγουστο του 1988 στην Νέα Υόρκη και στο γνωστό στάδιο της πόλης, Μάντισον Σκουέαρ Γκάρντεν. Από τότε διοργανώνεται ανελλιπώς κάθε χρόνο και είναι ένα από τα τέσσερα μεγάλα Pay Per Views της εταιρείας (γνωστά και ως Big Four), μαζί με την WrestleMania, το Royal Rumble και το Survivor Series.

## Όλα τα Summerslam

## Σημαντικότητα
Η WrestleMania θεωρείται το σημαντικότερο γεγονός της επαγγελματικής πάλης. Όμως δεν είναι πολλά τα Pay Per Views που μπορούν να συγκριθούν μαζί της. Το μοναδικό ίσως που συγκεντρώνει τόσα βλέμματα πάνω του, όσο η 'Mania, είναι το SummerSlam, που έχει πάρει από πολλούς, τον χαρακτηρισμό 'WrestleMania του καλοκαιριού'. 

## Δημιουργία
Η δημιουργία του έγινε όταν ο πρόεδρος του WWE, Βινς Μακμάν, θέλησε να έχει ένα μεγάλο Pay Per View κάθε εποχή. Η μόνη που δεν είχε, ήταν το καλοκαίρι και η ονομασία του είναι χαρακτηριστική (Summer Slam = Καλοκαιρινός Πάταγος). Επίσης, προσπάθησε να έχει την ίδια σημαντικότητα με την WrestleMania, βάζοντας μερικές χρονιές διάφορες σημαντικές επιστροφές παλαιστών, αλλά και πολλούς διάσημους. 

## Παραπομπές



Κατηγορία:Επαγγελματική Πάλη
Opel Vivaro

Το **Opel Vivaro** είναι ένα ελαφρύ επαγγελματικό βαν αυτοκίνητο, που παράγεται από τη γερμανική αυτοκινητοβιομηχανία Opel (έως τον Μάρτιο του 2017 μέρος του ομίλου της General Motors και στη συνέχεια μέλος του Ομίλου PSA, ενώ από τον Ιανουάριο του 2021 μέλος του πολυεθνικού ομίλου Stellantis). Αρχικά, κατασκευαζόταν σε συνεργασία με τη Renault, η οποία κατά τη διάρκεια της εξέλιξής του επέβλεπε τον σχεδιασμό του. Η αντίστοιχη έκδοση της Renault ονομάζεται **Renault Trafic**.

Η πρώτη γενιά του Vivaro παρήχθη από τον Αύγουστο του 2001 έως τον Ιούλιο του 2014. Η παραγωγή της δεύτερης γενιάς του, ξεκίνησε τον Αύγουστο του 2014 και έφτασε έως τον Μάρτιο του 2019. Τον Μάρτιο του 2019 μπήκε στη μαζική παραγωγή η τρίτη γενιά του Vivaro, που βασίζεται πλέον στο Citroën Jumpy του 2019, λόγω της εξαγοράς της Opel και της Vauxhall από τον τότε Όμιλο PSA.

## Πρώτη γενιά (2001 - 2014)
Με βάση σχετική συμφωνία μεταξύ των δύο εταιρειών, την παραγωγή έχει αναλάβει η δεξιοτίμονη δίδυμη εταιρεία της Opel, Vauxhall, στο Λούτον της Αγγλίας, στο εργοστάσιό της GMM Luton. Μόνο στο Ηνωμένο Βασίλειο πωλείται ως **Vauxhall Vivaro**, καθώς η Vauxhall διατίθεται αποκλειστικά στη χώρα αυτή. Λαμβάνοντας υπόψη την εμπορική επιτυχία του, μετά την εξαγορά της Nissan Motor Company από τη Renault, η Nissan παρουσίασε και τη δική της εκδοχή, την οποία εμπορεύεται με την επωνυμία **Nissan Primastar** και κατασκευάζει στο εργοστάσιό της στη Βαρκελώνη.

Η έκδοση της Opel / Vauxhall διαφέρει σε κάποιες λεπτομέρειες, όπως στο τιμόνι, στο ραδιόφωνο και στο χρώμα φωτισμού του πίνακα οργάνων και του ταμπλό, καθώς είναι πορτοκαλί αντί για κόκκινο. Πριν από την ανανέωση του 2006, επίσης, διέφεραν ελαφρώς στην αισθητική του μπροστινού μέρους, αλλά μετά οι διαφορές περιορίστηκαν μόνο στη μπροστινή γρίλια που ενσωματώνει το λογότυπο της εταιρείας.

## Δεύτερη γενιά (2014 - 2019)

Η δεύτερη γενιά ως **Opel Vivaro B** ξεκίνησε το 2014 παράλληλα με τα **Renault Trafic C** και **Nissan NV300**. Το 2016, η Fiat Professional ενέταξε στην παλέτα της το ίδιο μοντέλο ως αντικαταστάτη του Fiat Scudo, με την ονομασία **Fiat Talento**. Εκτός από τους πιο γνωστούς κατασκευαστές, την πρωτοβουλία μετά την συναρμολόγηση του φυσικά ανέλαβε και η Vauxhall, όπως έκανε και στο προηγούμενο μοντέλο.

Η συναρμολόγηση του, για λογαριασμό των Opel, Nissan, Renault και Fiat, γινόταν στο [[Σαντουβίλ]] της Γαλλίας και για την Vauxhall στο Λούτον της Αγγλίας.

Ειδικότερα η εκδοχή Opel / Vauxhall Vivaro αποσύρθηκε από την παραγωγή τον Μάρτιο του 2019, λόγω της εξαγοράς της Opel και της Vauxhall από τον Όμιλο PSA.

## Τρίτη γενιά (2019 - σήμερα)

Τον Μάρτιο του 2019 μπήκε στην παραγωγή η τρίτη γενιά του Vivaro, που βασίζεται πλέον στο Citroën Jumpy του 2019, όπως προαναφέρθηκε.

## Αναφορές


## Εξωτερικοί σύνδεσμοι

* Η επίσημη ελληνική ιστοσελίδα του Opel Vivaro 
* Vauxhall Vivaro UK website

Κατηγορία:Επαγγελματικά αυτοκίνητα
Vivaro
Κατηγορία:Γερμανικά αυτοκίνητα
Περιφέρεια Άρτα

Η **Περιφέρεια Άρτα** (αραβικά: أرتا, γαλλικά: Arta) είναι μια περιφέρεια του Τζιμπουτί. Έχει έκταση 1.800 τ.χλμ. και πληθυσμό 45.047 κατοίκων (2012). Πρωτεύουσα είναι η Άρτα.

## Γεωγραφία
Η Περιφέρεια Άρτα βρίσκεται νότια-κεντρικά του Τζιμπουτί. Συνορεύει στα δυτικά και νοτιοδυτικά με την Περιφέρεια Ντικίλ, στα νότια με την Περιφέρεια Αλί Σαμπί και στα βόρεια-κερτρικά με το Τζιμπουτί. Έχει έκταση 1.800 τ.χλμ.. Είναι σε έκταση η μέμπτη μεγαλύτερη περιφέρεια του Τζιμπουτί, μετά την Περιφέρεια Ντικίλ, την Περιφέρεια Ταντζουρά, την Περιφέρεια Ομπόκ και την Περιφέρεια Αλί Σαμπί.

## Δημογραφία
Η Περιφέρεια Άρτα έχει πληθυσμό 45.047 κατοίκων (2012). Είναι σε πληθυσμό η τέταρτη μεγαλύτερη περιφέρεια του Τζιμπουτί μετά την Περιφέρεια Ντικίλ, την Περιφέρεια Αλί Σαμπί και την Περιφέρεια Ταντζουρά Έχει πυκνότητα 25 κατοίκων ανά τ.χλμ. Είναι ανά πυκνότητα η δεύτερη μεγαλύτερη περιφέρεια του Τζιμπουτί, μετά την Περιφέρεια Αλί Σαμπί

## Επαρχίες
Η Περιφέρεια Άρτα συμπεριλαμβάνει κομμάτια τριών επαρχιών: Γιομποκί, Ας Ευλά και Ντικίλ.

## Χωριά
* **[[Άρτα, Τζιμπουτί|Άρτα]]**
* Βεά
* Λογιαντά
* Νταμερζόγκ
* Σεμπέλ

## Δείτε επίσης
* Περιφέρειες του Τζιμπουτί

## Παραπομπές


Άρτα
Δίας LVI

Ο **Δίας LVI** είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2011. Οι παρατηρήσεις που έγιναν από τις 27 Σεπτεμβρίου έως τις 28 Νοεμβρίου του 2011, ήταν συνολικά 13. Η φορά της περιφοράς του γύρω από τον Δία είναι αντίστροφη από αυτή της περιφοράς του Δία γύρω από τον Ήλιο. Η αρχική προσωρινή ονομασία που του είχε δοθεί ήταν **S/2011 J 2**.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Άρτα (Τζιμπουτί)

Η **Άρτα** (αραβικά: أرتا, γαλλικά: Arta) είναι η έκτη μεγαλύτερη πόλη του Τζιμπουτί. Είναι η πρωτεύουσα της Περιφέρειας Άρτα. Έχει πληθυσμό 10.100 κατοίκων (2012).

## Γεωγραφία
Η Άρτα βρίσκεται κεντρικά του Τζιμπουτί και της Περιφέρειας Άρτα. Το μέγιστο υψόμετρο είναι 743 μέτρα. 

### Κλίμα
Η ετήσια υψηλή θερμοκρασία κατά μέσο όρο είναι 25,4 °C (77,8 °F) και η χαμηλή 12 °C (52,7 °F).

## Δείτε επίσης
* Κατάλογος πόλεων του Τζιμπουτί

Κατηγορία:Πόλεις του Τζιμπουτί
Survivor Series

Το **Survivor Series** (ελλ.: σειρές επιβίωσης) είναι ετήσιο Pay Per View που διοργανώνεται κάθε Νοέμβριο από την εταιρεία επαγγελματικής πάλης, WWE. Μαζί με τα: WrestleMania, SummerSlam και Royal Rumble, ονομάζονται Big Four (Μεγάλα Τέσσερα), διότι είναι τα πιο ιστορικά PPV της εταιρείας.

## Ιστορία
Πρόκειται για το πιο ιστορικό Pay Per View του WWE, μετά την WrestleMania. Το πρώτο που διεξήχθη, ήταν το 1987 και από τότε διοργανώνεται κάθε χρονιά, με τεράστια επιτυχία. Το 2010 ανακοινώθηκε στις αρχές του έτους πως δεν θα ξανά διοργανωθεί, αλλά κάτι τέτοιο δεν συνέβη και έγινε κανονικά τον Νοέμβριο της χρονιάς. Αυτό συνέβη γιατί είχε χάσει την αίγλη του, αφού το αρχικό πλάνο είχε διαφοροποιηθεί.

## Αρχικό πλάνο
Αρχικά, το Survivor Series είχε ως βάση του της ομάδες και την ομαδική κατηγορία του WWE, καθώς και τους ομαδικούς τίτλους. Παράλληλα, κάθε χρονιά, διοργανώνονταν αντιπαλότητες μεταξύ πολλών ατόμων που έφτιαχναν δύο ομάδες, και η ομάδα που θα απέκλειε όλα τα μέλη της αντίπαλης, κέρδιζε. Αργότερα ήρθαν να προστεθούν τα ρόστερ του Raw και του SmackDown, που έδωσαν άλλο ενδιαφέρον. Σιγά -σιγά όμως, το πλάνο αυτό χάθηκε και το Survivor Series έχασε την λάμψη και την ουσία του.

## Άλλοι αγώνες
Εκτός από την ομαδική κατηγορία, το WWE, πρώτο ξεκίνησε το συγκεκριμένο γεγονός, για να έχουν μια δεύτερη WrestleMania τα αστέρια της εταιρείας και να μην περιμένουν οι θεατές έναν χρόνο να τους παρακολουθήσουν. Παλαιστές όπως οι: Χαλκ Χόγκαν, Αντρέ ο Γίγαντας, Αντερτέικερ και άλλοι, έφτιαξαν τα ονόματά τους σε αγώνες της συγκεκριμένης βραδιάς. Πάντα οι αγώνες τίτλου και οι μεγάλες κόντρες, είχαν μεγάλη σημασία στο Survivor Series.

## Παραπομπές



## Εξωτερικοί Σύνδεσμοι
* Αφιέρωμα απο το Lord of Rings.gr

Κατηγορία:Επαγγελματική Πάλη
Πακάγια

thumb|250px|Έκρηξη του Πακάγια το 1976
Το **Πακάγια** είναι ενεργό σύνθετο ηφαίστειο στη Γουατεμάλα. Εξερράγη για πρώτη φορά πριν από 23.000 χρόνια περίπου και από την έλευση των Ισπανών στη Γουατεμάλα έχουν παρατηρηθεί 23 εκρήξεις. Έχει ύψος 2.552 μέτρα. Το Πακάγια ήταν ανεργό για περίπου ένα αιώνα μέχρι το 1965, οπότε και εξερράγη βιαίως, παραμένοντας ενεργό από τότε. Οι εκρήξεις του είναι συνήθως στρομπολικού τύπου, αλλά περιστασιακά έχει κάνει και πλινιακές εκρήξεις. Είναι σημαντικό τουριστικό αξιοθέατα της Γουατεμάλας και το πιο επισκευθέν ηφαίστειό της. Βρίσκεται 30 χιλιόμετρα νοτιοανατολικά της πρωτεύουσας, κοντά στη πόλη Αντίγουα. Η πιο πρόσφατη έκρηξή του συνέβη το Μάιο του 2010, ύστερα από ένα κενό 10 χρόνων στη δραστηριότητά του.

## Εξωτερικοί σύνδεσμοι
* 

Πακαγια